**Bæredygtighed og Dataetik**

Vi har valgt at integrere bæredygtighed og dataetik på flere forskellige måder. Først og fremmest har vi et kontinuerligt fokus på at minimere teknisk gæld ved at følge de bedste kodning praksisser, som inkluderer clean code, principperne "Don't Repeat Yourself" (DRY), testing og version control. Derudover anvender vi agile-metodologi for at håndtere teknisk gæld og øge fleksibiliteten, hvilket giver os mulighed for at levere hurtigere, billigere og mere effektivt.

For det tredje prioriterer vi remote work for at reducere CO2-udledningen. Når pendling er nødvendig, benytter vi os af offentlig transport. Endelig har vi valgt at indsamle så lidt personlige oplysninger (PII) som muligt for at oprette en konto. På nuværende tidspunkt kræver vi kun brugerens e-mailadresse. Brugeren kan vælge et vilkårligt navn ved oprettelsen, ligesom eksempelvis på GitHub. Denne tilgang er valgt af to hovedårsager: vi har ikke behov for at indsamle yderligere persondata, og vores produkt bærer en øget sikkerhedsrisiko på grund af manglende erfaring med programmering.

Fremadrettet har vi flere initiativer for at videreudvikle vores fokus på disse områder. Hvis der sker ændringer i vores datapolitik, vil brugerne modtage en klar og gennemsigtig besked, enten via e-mail eller under kontooprettelsen. Informationerne vil ikke kun blive præsenteret i juridisk sprog, men også i en forståelig opsummering af, hvordan data bliver anvendt. Vi vil desuden forbedre kryptering og sikkerhed af brugerens adgangskoder. Dette bliver endnu vigtigere, hvis vi implementerer AI som assistent for at øge produktiviteten. Vibe-coding er et godt eksempel på, hvor risikabelt det kan være, hvis man ikke forstår den kode, som AI genererer.

På bæredygtighedsområdet vil vi fortsætte med at indsamle minimal data for at begrænse behovet for yderligere data servere og dermed reducere CO2-udledningen. Hvis behovet for store mængder data opstår, vil vi prioritere servere i lande, hvor vedvarende energikilder anvendes. Vi vil stille krav til de virksomheder, vi samarbejder med, hvad enten det er gennem reklamer eller kampagner. De skal have bæredygtighed som et centralt fokus og stille de samme krav til deres underleverandører.

Desuden vil vi arbejde på funktioner, der fremmer virksomheder og deres produkter med et bæredygtighedsfokus. Vi vil også engagere os i genplantnings initiativer, hvor en procentdel af vores indtægter doneres til dette formål. Vores største fokus vil dog være på vores egne medarbejdere. En dynamisk, international og progressiv kultur er essentielle faktorer for et bæredygtigt IT-projekt, da undersøgelser viser, at netop disse faktorer bidrager til både produktivitet og effektivitet.